La mobilitat és un dels signes del nostre temps on els joves són protagonistes destacats.
Et mous per anar a la "uni", a la feina o de vacances, i moltes vegades ho fas sobre rails, és a dir, amb tren.
Tot seguit, t'informem de nous productes amb descomptes i d'altres, no tan nous, que també et poden interessar
Acabada de sortir del forn, és una targeta de descomptes que s'adreça a joves d'entre 14 i 26 anys.
Et permetrà gaudir del 50% de descompte a l'AVE i als trens de llarga distància si fas la compra amb 30 dies d'antelació o més; un 40% de descompte fent-la amb una antelació d'entre 29 i 15 dies; i un 30% de descompte comprant el bitllet si falten menys de 15 dies per la sortida del tren.
En els casos de Rodalies, mitja distància i trens Avant els titulars d'aquesta targeta obtindran una reducció del 25% en el preu del bitllet amb independència de la data en què es compri.
L'Ajuntament de Figueres ofereix un paquet d'ajuts per a l'adquisició d'abonaments en trens de mitja distància i d'alta velocitat per a joves universitaris.
Per poder gaudir d'aquest ajut, has de complir una sèrie de requisits: ser estudiant universitari o cursar estudis superiors de teatre, música o dansa, estar matriculat d'un mínim de 45 crèdits, desplaçar-te diàriament a Girona o Barcelona i estar empadronat a Figueres.
També has de tenir entre 18 i 22 anys (aquesta franja d'edat es podria canviar en un futur i podria passar a ser de 16 a 25 anys).
La bonificació en els trens d'alta velocitat és d'un 30% del preu de la "Targeta Plus 10 estudiants", i pots disposar d'un /amb un màxim de 4 targetes al mes.
En els trens de mitja distància, la bonificació també és del 30% en el preu de l'abonament mensual.
Abonament mensual personal i intransferible amb descompte sobre la tarifa base per a estudiants de les universitats de Girona, Lleida i Rovira i Virgili (Tarragona).
En el cas de la Universitat Rovira i Virgili (URV), l'abonament també és vàlid per accedir als campus de Tortosa, Vila-seca i Coma-ruga (El Vendrell).
És vàlid durant 30 dies, des del dia n (data d'inici de validessa) fins al dia n+29 i per a fer un nombre de viatges il·limitat en el trajecte i període abonats.
És necessari formalitzar l'abonament abans del viatge en els trens de mitjana distància que s'estableixi.
És permès el transbordament de trens a les estacions del recorregut, en els trajectes assenyalats per arribar a la universitat.
Per expedir l'abonament serà necessari mostrar el carnet d'estudiant de l'any acadèmic en curs.
També poden beneficiar-se del descompte els professors i professores i les persones que treballin a la universitat, que per a l'expedició del títol hauran de mostrar la documentació acreditativa en vigor.
20% en el bitllet senzill en trajectes de Llarg Recorregut i Regionals, 20% en l'AVE i Avant.
Descompte limitat a joves de 14 a 25 anys, ambdós inclosos.
Aquest descompte no és vàlid pels titulars de 12 i 13 anys, ja que poden beneficiar-se de la tarifa de nen de RENFE (més informació al web www.renfe.com).
Renfe s'apunta al concepte "consum col·laboratiu" (tan de moda i no exempt de polèmica) oferint un abonament de 8 viatges d'anada i/o tornada que permet associar a un màxim de 4 persones.
Els titulars s'hauran d'identificar ja que l'abonament és de caràcter nominatiu i intransferible.
Encara que no és un producte específicament adreçat als joves, és ideal per utilitzar amb amics o companys d'universitat i viatjar amb AVE amb un 30% de descompte.
En el cas que no disposis de companys de viatge que et permetin gaudir d'aquest descompte, plataformes com Compartetren.com o Compartir tren mesa AVE et permetran contactar amb persones per compartir viatge i descompte.